สวัสดีค่ะ สอบถามอาการหน่อยค่ะ พอดีได้มีการฉีดวัคซีนแอสตร้า เซเนก้าไปเมื่อวันที่ 27 สิงหาคม 2564 ที่ผ่านมา โดย 2 วันแรกหลังฉีด อาการปกติดีทุกอย่าง แทบไม่มีไข้หรืออาการอะไรเลย หลังจากนั้นผ่านมาวันที่ 3 เริ่มมีอาการแน่นหน้าอก หายใจไม่ค่อยออก หายใจลำบาก เป็นๆหายๆ แต่เป็นทุกวันนะคะ แต่อาการมาไม่เป็นเวลา จนถึงตอนนี้ก็นับรวม 10 กว่าแล้ว ได้ไปพบมาเมื่ออาทิตย์ก่อน แจ้งว่า เป็นผลข้างเคียงจากวัคซีน ทำอะไรไม่ได้ โดยมีการตรวจคลื่นหัวใจไฟฟ้าไป บอกว่าปกติดี อาการแน่นหน้าอก หายใจไม่สะดวก เกิดขึ้นได้กับบางคนที่อายุน้อยและฉีดแอสตร้า และร่างกายยังปรับตัวไม่ได้ เลยอยากทราบว่า อาการเหล่านี้จะอยู่กับเราอีกนานแค่ไหนคะ ส่วนตัวก็ค่อนข้างเป็นกังวลมากๆค่ะ เพราะเป็นที่ก็หายใจลำบากมาก หายใจไม่ค่อยออกค่ะ จะอันตรายมากไหมค่ะ รบกวนคุณผู้รู้ตอบหน่อยนะคะ ขอบค่ะ111 CommentLikeComment
สวัสดีค่ะ อาการหายใจลำบาก หายใจไม่ค่อยออกดังกล่าวมานั้น อาจจะมีสาเหตุที่เกี่ยวหรือไม่เกี่ยวกับวัคซีนก็ได้โดยถ้าเป็นสาเหตุที่เกี่ยวกับวัคซีนนั้น อาจจะต้องได้รับการตรวจร่างกายจากแพทย์ยืนยัน ถ้าเป็นเกี่ยวกับกล้ามเนื้อหัวใจอักเสบน่าจะพบความผิดปกติจากการทำคลื่นไฟฟ้าหัวใจ อีกทั้งผลข้างเคียงนี้พบได้น้อย ยังไม่ชัดเจนในวัคซีนชนิดนี้ด้วยอาการหายใจลำบากอาจเกิดจากสาเหตุอื่นๆไปเลย เช่น ความเหนื่อยหลังการออกแรง การติดเชื้อในทางเดินหายใจ ภูมิแพ้ หอบหืด เป็นต้น หากยังมีอาการเป็นนานต่อเนื่องเกิน 1 สัปดาห์ไม่ดีขึ้น ควรกลับไปพบแพทย์เพื่อตรวจเพิ่มเติม เบื้องต้นงดการทำงานหนักๆไปก่อน